rejauldu/bengali-wikipedia huggingface dataset:
কিং অফ দ্য জাঙ্গল হল ১৯৩৩ সালে মুক্তিপ্রাপ্ত মার্কিন রোমাঞ্চকর সাদাকালো চলচ্চিত্র। যেটি পরিচালনা করেছেন এইচ. ব্রুস হাম্বারস্টোন এবং ম্যাক্স মার্সিন। এই চলচ্চিত্রে অভিনয় করেন মার্কিন সাঁতারু ও অলিম্পিক স্বর্ণ পদক বিজয়ী বুস্টার ক্রাব।  কাহিনী সংক্ষেপ আফ্রিকার এক জঙ্গলে কাসপা পর্বতের চূড়া থেকে নেমে আসে। কিছু সিংহের বাচ্চার সাথে তার দেখা হয় এবং সে তাদের সাথে খেলতে থাকে। মা সিংহ এসে তাকে নিয়ে যায় এবং তার বাচ্চাদের সাথে খেলতে দেয়। বছর বিশেক পরে কাসপা পরিপূর্ণ মানুষ এখন তার সিংহ বন্ধুদের সাহায্য করে। কিছু শিকারি বনে প্রবেশ করে তাকে দেখতে পায় এবং দেখে সে তর্জন গর্জন ছাড়া তাদের সাথে কথা বলতে পারছে না। তারা তাকে বন্দী করে এবং সিংহের সাথে খাঁচায় ভরে আমেরিকায় সার্কাসে বিক্রি করতে নিয়ে যায়। কাসপা বন্দীদশা থেকে নিজেকে মুক্ত করে এবং সাঁতরে নদী পাড়ি দিয়ে শহরে চলে যায়। সেখানে এক পথচারী তাকে দেখতে পেয়ে পুলিশে খবর দেয়। পুলিশ তার পিছনে লাগলে সে পালিয়ে গিয়ে একটি জানালা দিয়ে স্কুল শিক্ষক অ্যানি রজার্স ও তার রুমমেট সুয়ের অ্যাপার্টমেন্টে ঢোকে যায়। তাকে খাবার দেওয়ার পর অ্যানি তাকে শিক্ষাদান করে সভ্য করে তুলতে চায়। কিন্তু কাসপা নিজেকে এই নতুন জীবনে সুখী মনে করে না এবং সে আফ্রিকায় ফিরে যেতে চায়।  কুশীলব  বুস্টার ক্রাব - কাসপা  ফ্রাঁস ডি - অ্যানি রজার্স  সিডনি টলার - নেইল ফোর্বস  নিডিয়া ওয়েস্টম্যান - সু  রবার্ট বারাট - জো নোলান  আরভিং পিশেল - কোরি  ডগলাস ডানব্রিল - এড পিটার্স  স্যাম বেকার - গোয়ানা  প্যাট্রিশিয়া ফার্লি - কিটি  রনি কসবি - তিনি বছর বয়সী কাসপা  তথ্যসূত্র  বহিঃসংযোগ    বিষয়শ্রেণী:১৯৩৩-এর চলচ্চিত্র বিষয়শ্রেণী:১৯৩০-এর দশকের রোমাঞ্চকর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন রোমাঞ্চকর চলচ্চিত্র বিষয়শ্রেণী:মার্কিন সাদাকালো চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:১৯৩০-এর দশকের ইংরেজি ভাষার চলচ্চিত্র বিষয়শ্রেণী:১৯৩০-এর দশকের মার্কিন চলচ্চিত্র বিষয়শ্রেণী:ইংরেজি ভাষার রোমাঞ্চকর চলচ্চিত্র
গোয়ালা ইউনিয়ন বাংলাদেশের রাজশাহী বিভাগের নওগাঁ জেলার সাপাহার উপজেলার অন্তর্গত একটি ইউনিয়ন।   অবস্থান ও সীমানা  গোয়ালা ইউনিয়ন পরিষদের পূর্বে - সাপাহার ইউনিয়ন, পশ্চিমে - ভারত, উত্তরে - শিরন্টী ইউনিয়ন ও দক্ষিনে - নিতপুর ইউনিয়ন।  ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান-মোঃ কামরুজ্জামান  +প্রাক্তন চেয়ারম্যানগণের তালিকাক্রমিকনামমেয়াদ০১মোঃ আঃ গফুর১৯৭৪ - ১৯৮৪০২মোঃ ইব্রাহীম হোসেন১৯৮৪ - ১৯৮৮০৩মোঃ আতাউর রহমান১৯৮৮ - ১৯৯২০৪মোঃ আঃ গফুর১৯৯২ - ১৯৯৮০৫মোঃ আঃ ওয়াহেদ১৯৯৮ - ২০০৩০৬মোঃ সাজেদুল আলম২০০৩ - ২০১১০৭মোঃ আঃ জলিল মন্ডল২০১১ - ২০১৬০৮মোঃ মোখলেসুর রহমান২০১৬ - ২০২২০৯মোঃ কামরুজ্জামান২০২২ - বর্তমান   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:সাপাহার উপজেলার ইউনিয়ন
বিবিসি রেডিও ৫ লাইভ স্পোর্টস এক্সট্রা যুক্তরাজ্যের একটি জাতীয় রেডিও স্টেশন। বিবিসি এটি পরিচালনা করে।  এটি ক্রীড়াসংক্রান্ত "অতিরিক্ত" বিষয়গুলো সম্প্রচার করে থাকে।  এটি বিবিসি রেডিও ৫ লাইভের একটি ভ্রাতৃপ্রতিম সংস্থা। উক্ত চ্যানেলের সাথে এটি যাবতীয় সুযোগ-সুবিধা ও কর্মকর্তা ভাগাভাগি করে থাকে। এটি বিবিসি নর্থ গ্রুপের আওতাধীন।  রেডিও ৫ লাইভে খেলা সম্প্রচারের সময় যদি কোনো "ব্রেকিং নিউজ" চলে আসে, তাহলে খেলাটি রেডিও ৫ লাইভ স্পোর্টস এক্সট্রায় সম্প্রচারিত হয়।  রেডিও স্টেশনটি ডিজিটাল রেডিও, টেলিভিশন প্ল্যাটফর্ম ও বিবিসি সাউন্ডসে পাওয়া যায়।  ২০১৬ সালের ২৫ জুলাই হতে আন্তর্জাতিক পরিসরে এর সম্প্রচার বন্ধ রয়েছে।  ইতিহাস 250px|thumb|প্রাক্তন লোগো বিবিসি ডিজিটাল পরিসরে খবর সম্প্রচার সম্প্রসারণের বাসনা নিয়ে বেশ কয়েকটি ডিজিটাল চ্যানেল চালু করে। বিবিসি রেডিও ৫ লাইভে খবর ও খেলাধুলা উভয়ই সম্প্রচারিত হত। বিবিসি রেডিও চার ও বিবিসি স্থানীয় রেডিও ক্রীড়াসংক্রান্ত খবর সম্প্রচারেরই অংশ ছিল। কিন্তু এগুলোতে খেলাধুলাসংক্রান্ত অতিরিক্ত সম্প্রচার করা সম্ভব হত না। এই অতিরিক্ত সম্প্রচারের উদ্দেশ্যে বিবিসি রেডিও ৫ লাইভ স্পোর্টস এক্সট্রার কার্যক্রম শুরু করা হয়। ২০০২ সালের ২ ফেব্রুয়ারি ২:৩০টার সময় এর সম্প্রচার শুরু হয়। জুলিয়েট ফেররিংটন প্রথম অনুষ্ঠানটি সঞ্চালনা করেন। ম্যানচেস্টার ইউনাইটেড ও সান্ডারল্যান্ডের ম্যাচের ধারাবিবরণীই ছিল প্রথম অনুষ্ঠান।  খেলাধুলা সম্প্রচারের টেলিভিশন সংক্রান্ত অনুষ্ঠান সম্প্রচারের অধিকার নিয়ে আইটিভি স্পোর্টস ও স্কাই স্পোর্টসের মতো চ্যানেলগুলোর মধ্যে তীব্র বিতণ্ডা হলেও বিবিসি এখনো রেডিও সম্প্রচারস্বত্ব নিজের আওতায় রাখতে সক্ষম হয়েছে। বাণিজ্যিক স্টেশন টকস্পোর্টই এর প্রধান প্রতিদ্বন্দ্বী।  ২০০৭ সালে সমস্ত নেটওয়ার্কের পাশাপাশি স্টেশনটিকেও নতুন আঙ্গিকে সাজিয়ে তোলা হয়।  বিবিসি রেডিও ৫ লাইভ স্পোর্টস এক্সট্রার লোগোর রং পাল্টে গাঢ় সবুজ করা হয়।  গবেষণা করেই সবুজ রংটি নির্বাচন করা হয়েছিল, কারণ সবুজ রঙটিকেই খেলাধুলার সঙ্গে সম্পৃক্ত করা হয়। পটভূমিতে লাল ও নীল কর্ণরেখা অঙ্কন করা হয়েছিল। অপরদিকে স্পোর্টস এক্সট্রা ফাইভ লাইভের সঙ্গে গভীরভাবে সম্পর্কিত হয়ে পড়ে।  তাই অনলাইনে রেডিও চ্যানেলটির সময়সূচি পুনর্বিন্যাস করা হয়।  রেডিও ৫ লাইভের সঙ্গে এর কার্যক্রম ২০১১ সালে বৃহত্তর ম্যানচেস্টারের স্যালফোর্ড শহরে মিডিয়াইউকে-তে স্থানান্তরিত হয়।  সম্প্রচার  বিবিসি রেডিও ৫ লাইভ স্পোর্টস এক্সট্রা শুধু অনলাইন মাধ্যমেই সক্রিয়। এর তরঙ্গদৈর্ঘ্য বা ফ্রিকোয়েন্সি ডিজিটাল ধরনের; কখনোই অ্যানালগ বা প্রথাগত ফ্রিকোয়েন্সি ব্যবহার করা হয় না।  তথ্যসূত্র  বহিঃসংযোগ  বিষয়শ্রেণী:বিবিসি রেডিও ৫ লাইভ স্পোর্টস এক্সট্রা বিষয়শ্রেণী:২০০২-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের ক্রীড়া রেডিও স্টেশন বিষয়শ্রেণী:যুক্তরাজ্যের রেডিও স্টেশন বিষয়শ্রেণী:২০০২-এ প্রতিষ্ঠিত রেডিও স্টেশন
আলী হুসাইন রিজভী (; জন্ম: ৬ জানুয়ারি, ১৯৭৪) করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার।List of Pakistan Test Cricketers পাকিস্তান ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান কাস্টমস দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন তিনি।   খেলোয়াড়ী জীবন  ১৯৯৩-৯৪ মৌসুম থেকে ১৯৯৯-২০০০ মৌসুম পর্যন্ত আলী হুসাইন রিজভী’র প্রথম-শ্রেণীর খেলোয়াড়ী জীবন চলমান ছিল।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আলী হুসাইন রিজভী। ১৭ অক্টোবর, ১৯৯৭ তারিখে শেখুপুরায় সফরকারী দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।   তথ্যসূত্র    আরও দেখুন   মোহাম্মদ গাজালী  মোহাম্মদ রমজান  এক টেস্টের বিস্ময়কারী  পাকিস্তানি টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা   বহিঃসংযোগ       বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:করাচির ক্রিকেটার বিষয়শ্রেণী:করাচি হোয়াইটসের ক্রিকেটার বিষয়শ্রেণী:করাচি ব্লুজের ক্রিকেটার বিষয়শ্রেণী:করাচি থেকে আগত ক্রিকেটার বিষয়শ্রেণী:পাকিস্তানি ক্রিকেটার বিষয়শ্রেণী:পাকিস্তানের টেস্ট ক্রিকেটার বিষয়শ্রেণী:পাকিস্তান কাস্টমসের ক্রিকেটার
ডান|থাম্ব|254x254পিক্সেল| ১৮৯৫ সালে হান্টিংটন-হোয়াইটলি। স্যার হার্বার্ট জেমস হান্টিংটন-হোয়াইটলি, ১ম ব্যারোনেট (৮ ডিসেম্বর ১৮৫৭ - ২২ জানুয়ারী ১৯৩৬) ছিলেন একজন ব্রিটিশ রক্ষণশীল রাজনীতিবিদ।   জীবনী  তিনি হার্বার্ট জেমস হোয়াইটলি নামে জন্মগ্রহণ করেছিলেন এবং ল্যাঙ্কাশায়ারের ব্ল্যাকবার্নের জর্জ হোয়াইটলির ছোট ছেলে ছিলেন। তার বড় ভাই জর্জ ছিলেন একজন বিশিষ্ট রক্ষণশীল, পরবর্তীতে উদারপন্থী রাজনীতিবিদ এবং পরে তাকে ব্যারন মার্চামলে তৈরি করা হয়। হারবার্ট অবশ্য রাজনীতিতে রক্ষণশীল ছিলেন। তিনি ব্ল্যাকবার্ন টাউন কাউন্সিলের সদস্য হন এবং ১৮৯২ সালে বরোর মেয়র হন।  ১৮৯৫ সালে তিনি ল্যাঙ্কাশায়ারের ডারওয়েনের উইলিয়াম ব্যালে হান্টিংটনের বড় মেয়ে ফ্লোরেন্স কেট হান্টিংটনকে বিয়ে করেন। তাদের দুই ছেলে ছিল।  ১৮৯৫ সালে তিনি অ্যাশটন-আন্ডার-লাইনের সংসদ সদস্য হিসাবে নির্বাচিত হন এবং ১৯০৬ সালে লিবারেল ল্যান্ডস্লাইড নির্বাচনে পরাজিত না হওয়া পর্যন্ত এগারো বছর ধরে আসনটি অধিষ্ঠিত করেন।  হোয়াইটলি ওরচেস্টারের কাছে থর্নগ্রোভে চলে আসেন এবং ১৯১৩ সালে কাউন্টির হাই শেরিফ ছিলেন। ১৯১৬ সালে তিনি ড্রয়েটউইচের উপনির্বাচনে দ্য কমন্সে ফিরে আসেন।  ১৯১৮ সালের মার্চ মাসে হোয়াইটলিকে একটি রাজকীয় লাইসেন্স দেওয়া হয়েছিল যা তাকে তার প্রয়াত শ্বশুরের উপাধি এবং অস্ত্রের কোট যোগ করার অনুমতি দেয়।  একই মাসে তাকে একটি ব্যারোনেট তৈরি করা হয়েছিল, "উরচেস্টার কাউন্টির গ্রিমলির "।  জনপ্রতিনিধিত্ব আইন ১৯১৮ দ্বারা ড্রয়েটউইচ নির্বাচনী এলাকা বিলুপ্ত করা হয় এবং হান্টিংটন হোয়াইটলি সংসদ থেকে অবসর গ্রহণ করেন।  তিনি ১৯৩৬ সালের জানুয়ারিতে তার ওরচেস্টারশায়ারের বাড়িতে ৭৮ বছর বয়সে মারা যান।  তিনি মডেল রোজি হান্টিংটন-হোয়াইটলির প্রপিতামহ।Burke's Peerage 1999 edition p. 1479 তার নাতি, হার্বার্ট অলিভার ("পিটার") হান্টিংটন-হোয়াইটলি, দ্বিতীয় বিশ্বযুদ্ধের সময় ইয়ান ফ্লেমিংয়ের বিখ্যাত ৩০ অ্যাসল্ট ইউনিটের একজন অধিনায়ক ছিলেন। শেষোক্তের দাদা ছিলেন প্রধানমন্ত্রী স্ট্যানলি বাল্ডউইন, Nicholas Rankin (2011) Ian Fleming's Commandos: The Story of 30 Assault Unit in WWII, pp 11-12. After taking part in the D-Day landings, Peter Huntingdon-Whiteley was killed at Le Havre in 1944, aged 24. As noted by Rankin (footnote to p11), he was the great-great uncle of Rosie Huntington-Whiteley. যার মা লুইসা ( নি ম্যাকডোনাল্ড) ছিলেন কবি রুডইয়ার্ড কিপলিং -এর খালা এবং চিত্রশিল্পী স্যার এডওয়ার্ড বার্ন-জোনস এবং স্যার এডওয়ার্ড পয়ন্টারের ভগ্নিপতি।Judith Flanders (2001) A Circle of Sisters   তথ্যসূত্র    Leigh Rayment's Historical List of MPs    Obituary: Sir H. J. Huntington Whiteley, The Times, 23 January 1936, p. 12   বহিঃসংযোগ     বিষয়শ্রেণী:অ্যাশটন-আন্ডার-লাইনের যুক্তরাজ্যের সংসদ সদস্য বিষয়শ্রেণী:ড্রয়েটউইচের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:যুক্তরাজ্যের সংসদ সদস্য ১৮৯৫-১৯০০ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:১৯৩৬-এ মৃত্যু বিষয়শ্রেণী:১৮৫৭-এ জন্ম বিষয়শ্রেণী:হোয়াইটলি পরিবার
এআরওয়াই নিউজ () একটি পাকিস্তান সংবাদ চ্যানেলভিত্তিক চ্যানেল। চ্যানেলটি ২০০৪ সালের ২৬ সেপ্টেম্বর তারিখে উদ্বোধন করা হয়। একটি দ্বিভাষী চ্যানেল হিসেবে ইংরেজি এবং উর্দু ভাষায় সংবাদ পাঠ করা হয়ে থাকে। এটি এআরওয়াই ডিজিটাল নেটওয়ার্ক এর একটি অংশ হিসেবে এআরওয়াই গ্রুপ এর একটি সহোদর হিসেবে প্রতিষ্ঠিত। এআরওয়াই শব্দটি নেওয়া হয়েছে গ্রুপটি মালিক ''আব্দুর রাজ্জাক ইয়াকুব" শব্দের নামের প্রথম অক্ষর এর সংক্ষিপ্ত রুপ থেকে।   এআরওয়াই ডিজিটাল নেটওয়ার্ক   এআরওয়াই ডিজিটাল - সাধারণ বিনোদনমূলক চ্যানেল  এআরওয়াই মিউজিক - সঙ্গীত বিষয়ক চ্যানেল  এআরওয়াই কিউটিভি - ধর্মীয় চ্যানেল  এআরওয়াই জিন্দেগী - সাধারণ বিনোদনমূলক চ্যানেল   আন্তর্জাতিক প্রাপ্যতা  এআরওয়াই নিউজ ডিশ নেটওয়ার্কের অধিনে মার্কিন যুক্তরাষ্ট্রসহ বিশ্বের অন্যান্য দেশে দেখতে পাওয়া যায়।   তথ্যসূত্র    বহিঃসংযোগ   http://www.arynews.tv (অফিসিয়াল সাইট)  বিষয়শ্রেণী:এআরওয়াই ডিজিটাল বিষয়শ্রেণী:পাকিস্তানের ২৪ ঘণ্টার টেলিভিশন সংবাদ চ্যানেল বিষয়শ্রেণী:২০০৪-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:২০০৪-এ পাকিস্তানে প্রতিষ্ঠিত বিষয়শ্রেণী:উর্দু ভাষার গণমাধ্যম বিষয়শ্রেণী:পাকিস্তানের টেলিভিশন স্টেশন
ঈদুল আযহা হল নাইজেরিয়া এবং সারা বিশ্বের মুসলমানদের দ্বারা হিজরি মাসের জিলহজ্জের ১০ম তারিখে পালিত একটি উৎসব। এটি ইসলামে পালিত দুটি ঈদের একটি (অন্যটি হল ঈদুল ফিতর )।  এটি আল্লাহর আদেশের প্রতি আনুগত্যের জন্য ইব্রাহিম (আঃ) এর পুত্র ইসমাইল ( ইসমাঈল ) কে কুরবানী করার ইচ্ছার ঘটনাকে সম্মান করে পালিত হয়।   ইতিহাস  নাইজেরিয়ায় ইসলাম প্রবর্তনের পর থেকে, মুসলমানরা প্রতি বছর যিলহজ্জ মাসের দশম দিনে ঈদুল আযহা উদযাপন করে আসছে। এটিকে "ঈদ আল-কবীর" বা হাউসা বাব্বার সাল্লাহ নামে উল্লেখ করা হয়েছে। নাইজেরিয়ার মুসলমানরা এটিকে ধর্মীয় উপাসনার মাধ্যমে উদযাপন করে যার মধ্যে রয়েছে সকালে নামাজের ময়দানে যাওয়া ও ঈদের নামাজ পড়া,  কুরবানী করা (দিনের একটি মূল কার্যকলাপ), এবং পরিবার ও বন্ধুদের সাথে খাবার ভাগ করে নেওয়া। লক্ষ্য হল অন্যান্য মুসলিমদের সাথে এবং কিছু ক্ষেত্রে, অমুসলিম প্রতিবেশীদের সাথে আনন্দ ভাগাভাগি করা।    ঐতিহ্য    প্রার্থনা স্থল পরিদর্শন  সকল বয়সের পুরুষ ও মহিলা ঈদের নামাজ আদায়ের জন্য নামাজের ময়দানে আসেন। তাদের বেশিরভাগই আনন্দ এবং আনন্দ প্রকাশের জন্য নতুন পোশাক পরে, কারণ এটি বছরের সবচেয়ে গুরুত্বপূর্ণ দিনগুলির মধ্যে একটি। তারা ইমামের পর দুই রাকাত নামাজ পড়ে এবং তারপর নামাজের ময়দানে ইমামের খুতবা শোনার জন্য অবস্থান করে, যেখানে রাজা-বাদশাহ এবং অন্যান্য গণ্যমান্য ব্যক্তিরাও উপস্থিত ছিলেন। প্রার্থনার সমাপ্তি উপলক্ষে রাজকীয় দলের পক্ষ থেকে আকাশে একটি বন্দুক নিক্ষেপ করা হয়।   ত্যাগ থেকে ভাগাভাগি  নামাজ এবং খুতবা শেষ করার পর, ইমাম তার কুরবানী করেন, প্রায়শই একটি পুরুষ ভেড়া। এই ভেড়াটি নামাজ শুরু হওয়ার আগে নামাজের ময়দানে উপস্থিত থাকে। জবাইয়ের পর, মুসলমানরা তাদের ঘরে ফিরে যায় এবং আল্লাহর নৈকট্য লাভ এবং আনন্দ উদযাপনের জন্য তাদের জবাই করে। বেশিরভাগ মুসলমানই ভেড়া জবাই করেন, যা এই মৌসুমে খুব ব্যয়বহুল। কিছু ধনী ব্যক্তি গরু এবং উট জবাই করে।    ঘোড়সওয়ার (দরবার)  ঈদুল আযহার নামাজ শেষ হওয়ার পর, উত্তর নাইজেরিয়ার আমির এবং প্রধানরা সুসজ্জিত ঘোড়ায় চড়ে মুসল্লিদের এবং অন্যান্যদের ভিড়ের সামনে থেকে বেরিয়ে আসেন। এটি দরবার উৎসব নামেও পরিচিত। আমিরের সামনে একটি ঘোড়দৌড় অনুষ্ঠিত হয়।    কুরবানী  নাইজেরিয়ার মুসলমানরা ঈদের আনন্দ ভাগাভাগি করার জন্য তাদের আত্মীয়স্বজন এবং বন্ধুদের সাথে তাদের কোরবানির মাংস ভাগ করে নেয়।    পরিদর্শন  দর্শন ঐতিহ্যের অংশ। মুসলমানরা তাদের বন্ধুবান্ধব এবং বর্ধিত পরিবারের সাথে দেখা করতে যান এবং ছোটদের উপহার দেওয়া হয়। মুসলমানরা বিশ্বাস করে যে, এই কাজটি ইসলামের প্রতিনিধিত্বকারী ভালোবাসা এবং সম্প্রীতিকে উৎসাহিত করে। এই উৎসবে যেসব স্থান পরিদর্শন করা হয় তার মধ্যে রয়েছে বিনোদন পার্ক, সমুদ্র সৈকত এবং অন্যান্য অবসর স্থান।   তথ্যসূত্র   বিষয়শ্রেণী:ঈদ বিষয়শ্রেণী:নাইজেরিয়ায় ইসলাম বিষয়শ্রেণী:অপর্যালোচিত অনুবাদসহ পাতা
নুরুন নাহার হলেন বাংলাদেশ ব্যাংকের সাবেক ভারপ্রাপ্ত গভর্নর। এর আগে তিনি বাংলাদেশ ব্যাংকের ডেপুটি গভর্নর ছিলেন। তিনি ছিলেন বাংলাদেশের কেন্দ্রীয় ব্যাংকের প্রথম ভারপ্রাপ্ত মহিলা গভর্নর।   প্রাথমিক জীবন  নুরুন নাহার ১৯৬৫ সালে কিশোরগঞ্জ জেলায় জন্মগ্রহণ করেন। তিনি ১৯৮৪ সালে ঢাকা বিশ্ববিদ্যালয় থেকে বিএসসি ডিগ্রি এবং ২০০১ সালে এশিয়ান ইউনিভার্সিটি অব বাংলাদেশ থেকে এমবিএ ডিগ্রি অর্জন করেন। এরপর তিনি ইনস্টিটিউট অব ব্যাংকার্স বাংলাদেশ থেকে ব্যাংকিং বিষয়ে ডিপ্লোমা সম্পন্ন করেন।   কর্মজীবন  নুরুন নাহার সহকারী পরিচালক হিসেবে বাংলাদেশ ব্যাংকে যোগ দেন ১৯৮৯ সালে। তিনি নির্বাহী পরিচালক পদে ২০১৯ সালে পদোন্নতি লাভ করেন।  ২০২৩ সালের ২ জুলাই তিনি বাংলাদেশ ব্যাংকের ডেপুটি গভর্নর পদোন্নতি লাভ করেন। ডেপুটি গভর্নর হিসেবে নিয়োগের আগে তিনি বাংলাদেশ ব্যাংকের জ্যেষ্ঠ নির্বাহী পরিচালক, ব্যাংকিং প্রবিধি ও নীতি বিভাগ, ক্রেডিট গ্যারান্টি ডিপার্টমেন্ট ও নিরাপত্তা ব্যবস্থাপনা বিভাগের দায়িত্বে নিয়োজিত ছিলেন।  তিনি বেসরকারি বাণিজ্যিক ব্যাংকের প্রশিক্ষণ প্রতিষ্ঠানে ভিজিটিং লেকচারার এবং দি ইনস্টিটিউট অব ব্যাংকার্স, বাংলাদেশের একজন পরীক্ষক হিসেবে দায়িত্ব পালন করেছেন।  বাংলাদেশ ব্যাংক ট্রেনিং একাডেমির তিনি একজন ফ্যাকাল্টি মেম্বার।  ১১ আগস্ট ২০২৪ তিনি বাংলাদেশ ব্যাংকের ভারপ্রাপ্ত গভর্নর হিসেবে নিয়োগ পান।   তথ্যসূত্র   বিষয়শ্রেণী:বাংলাদেশ ব্যাংকের গভর্নর বিষয়শ্রেণী:জীবিত ব্যক্তি বিষয়শ্রেণী:১৯৬৫-এ জন্ম বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:এশিয়ান ইউনিভার্সিটি অব বাংলাদেশের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
ফাওয়াজ টি উলাবি মিশিগান বিশ্ববিদ্যালয়ের তড়িত প্রকৌশল ও কম্পিউটার বিজ্ঞানের অধ্যাপক।  জীবনী উলাবি আমেরিকান ইউনিভার্সিটি অব বৈরুত থেকে পদার্থবিজ্ঞানে ১৯৬৪ সালে বিএসসি ডিগ্রি লাভ করেন। তিনি ইউনিভার্সিটি অব টেক্সাস অ্যাট অস্টিন থেকে তড়িত প্রকৌশলে ১৯৬৮ সালে পিএইচডি ডিগ্রি অর্জন করেন। কানসাস বিশ্ববিদ্যালয়ে শিক্ষকতার পর তিনি ১৯৮০ এর দশকের মাঝামাঝি সময়ে মিশিগান বিশ্ববিদ্যালয়এর তড়িত প্রকৌশল ও কম্পিউটার বিজ্ঞানের অধ্যাপক হিসেবে যোগদান করেন।  পুরস্কার ও সম্মাননা  আইইইই ইলেক্ট্রোম্যাগনেটিক্স অ্যাওয়ার্ড (২০০১)  আইইইই এডিসন মেডেল  (২০০৬)  আইইইই জেমস এইচ মুলিগান জুনিয়র এডুকেশন মেডেল (২০১২)  তথ্যসূত্র  বিষয়শ্রেণী:মিশিগান বিশ্ববিদ্যালয়ের শিক্ষক বিষয়শ্রেণী:আইইইই এডিসন পদক বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:বৈরুতের আমেরিকান বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:দামেস্কের ব্যক্তি
কাতানিয়া () জনসংখ্যা ও আয়তনের বিচারে ইতালির সিসিলি (সিচিলিয়া) দ্বীপের দ্বিতীয় বৃহত্তম শহর (পালের্মো শহরের পরে)। দ্বীপের দ্বিতীয় প্রধান শহর হলেও কাতানিয়া দ্বীপটির সবচেয়ে ঘনবসতিপূর্ণ পৌরপুঞ্জের কেন্দ্রে অবস্থিত, যা ইতালির বৃহত্তম পৌরপুঞ্জগুলির একটি। কাতানিয়াতে গুরুত্বপূর্ণ সড়ক ও রেল পরিবহন অবকাঠামোর পাশাপাশি সিসিলি দ্বীপের প্রধান বিমানবন্দরটি (ইতালির পঞ্চম বৃহত্তম) অবস্থিত। শহরটি সিসিলির পূর্ব উপকূলে, এতনা পর্বত নামক সক্রিয় আগ্নেয়গিরির পাদদেশে, আয়োনীয় সাগরের দিকে মুখ করে অবস্থিত। এটি ইতালির প্রদেশের সমমর্যাদায় ভূষিত ৫৮টি মহানগর-প্রদেশের একটির প্রধান শহর, যার নাম কাতানিয়া মহানগরী। কাতানিয়া মহানগরীটি ইতালির সপ্তম বৃহত্তম মহানগর এলাকা। মূল কাতানিয়া শহরের জনসংখ্যা প্রায় ৩ লক্ষ। অন্যদিকে কাতানিয়া মহানগরীতে ১০ লক্ষেরও বেশি বাসিন্দার নিবাস।  খ্রিস্টপূর্ব ৮ম শতাব্দীতে মাগনা গ্রেসিয়ার কালসিদীয় গ্রিকরা কাতানিয়া প্রতিষ্ঠা করে। ইতিহাস জুড়ে শহরটি একাধিক ভূতাত্ত্বিক বিপর্যয়ের শিকার হয়েছে। ১১৬৯ সালে সিসিলির এক ভয়াবহ ভূমিকম্পে এটি প্রায় সম্পূর্ণরূপে ধ্বংস হয়ে গিয়েছিল। ১৬৬৯ সালে নিকটবর্তী এতনা পর্বতের এক বিশাল অগ্ন্যুৎপাত ও তৎপরবর্তী লাভা প্রবাহে শহরটি প্রায় সম্পূর্ণ নিমজ্জিত হয়ে যায়। ১৬৯৩ সালের সিসিলি ভূমিকম্পে এটি মারাত্মক ধ্বংসযজ্ঞের শিকার হয়।  ১৪শ শতাব্দীতে ও তার পরে রেনেসাঁস পর্বে এসে ইতালির সবচেয়ে গুরুত্বপূর্ণ সাংস্কৃতিক, শৈল্পিক এবং রাজনৈতিক কেন্দ্রগুলির মধ্যে একটি ছিল কাতানিয়া।"Catania history – Catania culture – Catania – attractions in Catania – art Catania – history guide Catania – Italy Katane".  এখানেই ১৪৩৪ সালে সিসিলিয়ার প্রথম বিশ্ববিদ্যালয়টি প্রতিষ্ঠিত হয়। ইতালির কিছু বিখ্যাত শিল্পী ও লেখক হয় এখানে জন্মগ্রহণ করেছেন বা নিজ আবাসস্থল হিসেবে এটিকে গ্রহণ করেছেন, যাদের মধ্যে রয়েছেন সুরকার ভিনচেনজো বেল্লিনি ও জোভান্নি পাচিনি এবং লেখক জোভান্নি ভের্গা, লুইজি কাপুয়ানা, ফেদেরিকো দি রোবের্তো ও নিনো মার্তোইলিও ।  বর্তমানে কাতানিয়া সিসিলিয়া দ্বীপের শিল্প, পণ্য স্থানান্তর ও বাণিজ্যের একটি গুরুত্বপূর্ণ কেন্দ্র। কাতানিয়া-ফোন্তানারোসসা বিমানবন্দরটি  দক্ষিণ ইতালির বৃহত্তম।  ১৬৯৩ সালের ভূমিকম্পের পরে পুনর্নিমিত কাতানিয়ার কেন্দ্রীয় "পুরাতন শহর"-টিতে শেষ পর্বের সমৃদ্ধ বারোক স্থাপত্যের প্রচুর নিদর্শন আছে। এটিকে ইউনেস্কোর বিশ্ব ঐতিহ্যবাহী স্থানের মর্যাদা দেয়া হয়েছে। থাম্ব|আকাশ থেকে কাতানিয়া বন্দরের একটি দৃশ্য   আরও দেখুন    টীকা    তথ্যসূত্র    উৎসপঞ্জি    আরও পড়ুন    বহিঃসংযোগ   বিষয়শ্রেণী:সিসিলির প্রত্নতাত্ত্বিক স্থান বিষয়শ্রেণী:ইতালির বিশ্ব ঐতিহ্যবাহী স্থান বিষয়শ্রেণী:খ্রিস্টপূর্ব ৮ম শতাব্দীতে প্রতিষ্ঠিত জনবহুল স্থান বিষয়শ্রেণী:ভূমিকম্পে ধ্বংসপ্রাপ্ত শহর বিষয়শ্রেণী:সিসিলির উপকূলীয় শহর বিষয়শ্রেণী:উদ্ধৃতি শৈলীতে ইতালীয় ভাষার উৎস (it) বিষয়শ্রেণী:প্রাচীন গ্রিক ভাষার লেখা থাকা নিবন্ধ বিষয়শ্রেণী:উইকিউপাত্ত ও উইকিপিডিয়াতে দাপ্তরিক ওয়েবসাইট ভিন্ন বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইতালীয় ভাষার লেখা থাকা নিবন্ধ
গোয়াসাফাত ভারতের পশ্চিমবঙ্গ রাজ্যের মেদিনীপুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে গোয়াসাফাত শহররের জনসংখ্যা হল ৫৪০৬ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৫%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে গোয়াসাফাত এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:পূর্ব মেদিনীপুর জেলার শহর ও নগর
খালেদা খানম ( —  ১১ সেপ্টেম্বর ২০২২) বাংলাদেশের একজন মুক্তিযোদ্ধা, শিক্ষাবিদ ও রাজনীতিবিদ ছিলেন। তিনি সপ্তম জাতীয় সংসদে তিনি সংরক্ষিত মহিলা আসন ২১ থেকে মনোনীত সংসদ সদস্য ও জাতীয় সংসদের হুইপ ছিলেন।   প্রাথমিক জীবন  খালেদা খানম  সালে শরীয়তপুরের পালং জন্মগ্রহণ করেন।   কর্মজীবন  খালেদা খানম লালমাটিয়া মহিলা কলেজের রাষ্ট্রবিজ্ঞান বিভাগের অধ্যাপক এবং বিভাগীয় প্রধান ছিলেন। ২০০৯ সালে শিক্ষকতা থেকে অবসর নিয়েছেন৷  তিনি ঢাকা বিশ্ববিদ্যালয়ের সিনেট সদস্য, বাংলাদেশ জাতীয় অন্ধ কল্যান সংস্থার সাধারণ সম্পাদক, অঙ্গীকার সমাজ উন্নয়ন সংস্থার চেয়ারর্পাসন ছিলেন।   রাজনৈতিক জীবন  খালেদা খানম চট্টগ্রাম স্কুল জীবন থেকেই রাজনীতি শুরু করেন।  জেলা মহিলা আওয়ামী লীগের প্রথম সাধারণ সম্পাদিকা ছিলেন।  তিনি ১৯৭৩ সালে আওয়ামী লীগের কেন্দ্রে দপ্তর সম্পাদকের দায়িত্ব গ্রহণ করেন৷ এছাড়া প্রচার সম্পাদক এবং সাংগঠনিক সম্পাদক হিসেবে কাজ করেছেন৷  বাংলাদেশ মহিলা আওয়ামী লীগের সাধারণ সম্পাদক ও সহ- সভানেত্রী ছিলেন।  তিনি সপ্তম জাতীয় সংসদে তিনি সংরক্ষিত মহিলা আসন ২১ থেকে মনোনীত সংসদ সদস্য ও জাতীয় সংসদের হুইপ ছিলেন।   মৃত্যু  খালেদা খানম ১১ সেপ্টেম্বর ২০২২ সালে মৃত্যুবরণ করেন।   তথ্যসূত্র   বিষয়শ্রেণী:১৯৪০-এর দশকে জন্ম বিষয়শ্রেণী:২০২২-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:সপ্তম জাতীয় সংসদ সদস্য বিষয়শ্রেণী:লালমাটিয়া মহিলা কলেজের প্রাক্তন শিক্ষক বিষয়শ্রেণী:শরীয়তপুর জেলার রাজনীতিবিদ
বিঠল নাগেশ শিরোদকর বা 'ভি এন শিরোদকার' (২৭ এপ্রিল ১৮৯৯ - ৭ মার্চ, ১৯৭১) [১] ছিলেন একজন বিশ্বখ্যাত ভারতীয় প্রসূতি ও স্ত্রীরোগ বিশেষজ্ঞ। চিকিৎসা বিজ্ঞানের ক্ষেত্রে বিশেষ অবদানের জন্য তিনি ১৯৬০ খ্রিস্টাব্দে পদ্মভূষণে এবং ১৯৭১ খ্রিস্টাব্দে দেশের দ্বিতীয় সর্বোচ্চ বেসামরিক পুরস্কার  পদ্মবিভূষণে ভূষিত হন।    জন্ম ও প্রারম্ভিক জীবন  বিঠল নাগেশ শিরোদকর ১৮৯৯ খ্রিস্টাব্দের ২৭ এপ্রিল তৎকালীন পর্তুগিজ অধীনস্থ গোয়ার শিরোদায়ের কালাওয়ান্তিন সম্প্রদায়ের (বর্তমানে গোমন্তক মারাঠা সমাজের ) এক পরিবারে। Goa world book review  বিঠল নাগেশ মুম্বাইয়ের গ্র্যান্ট মেডিকেল কলেজ থেকে চিকিৎসা বিজ্ঞানে স্নাতক হওয়ার পর উচ্চ শিক্ষার্থে যুক্তরাজ্যে যান। ১৯৩১ খ্রিস্টাব্দে রয়্যাল কলেজ অফ সার্জনস-এর ফেলো হন। তিনি সেখানকার বিশিষ্ট অধ্যাপক জে. চ্যাসার মইর, ভিক্টর ল্যাক, জেডিমুরডক এবং অন্যান্যদের সাথে যুক্ত ছিলেন।  ভারতে ফিরে আসার পর ১৯৩৫ খ্রিস্টাব্দে মুম্বাইয়ের জে জে গ্রুপ অফ হসপিটালস-এ অনারারি অবস্টেট্রিশিয়ান এবং গাইনোকোলজিস্ট হিসাবে যোগ দেন। তিনি ছিলেন একজন অনবদ্য শিক্ষক এবং বিশিষ্ট উদ্ভাবক। তাঁর সর্বাধিক পরিচিতি হল 'সার্ভিকাল সারক্লেজ' চিকিৎসার জন্য যা পরবর্তীতে "শিরোদকার সারক্লেজ" নামে পরিচিত হয়। ডা বিঠল নাগেশের অন্যান্য অবদান গুলি হল- 'প্রল্যাপস রিপেয়ার', 'টিউবোপ্লাস্টি' এবং 'নিওভাজিনা' তৈরির জন্য। এছাড়াও  সোসাল মেডিসিনে তার গভীর আগ্রহ ছিল।  তিনি গর্ভপাত সংক্রান্ত শান্তিলাল শাহ কমিটির সদস্য এবং  ভারতীয় পরিবার পরিকল্পনা সমিতিরও প্রতিষ্ঠাতা ছিলেন।  তিনি ১৯৬০ খ্রিস্টাব্দে ভারত সরকার কর্তৃক পদ্মভূষণে এবং ১৯৭১ খ্রিস্টাব্দে দ্বিতীয় সর্বোচ্চ বেসামরিক পুরস্কার পদ্মবিভূষণে ভূষিত হন।    শিরোদকার সারক্লেজ  শিরোদকার সারক্লেজ স্ট্যান্ডার্ড সার্ভিকাল সেরক্লেজেরই অনুরূপ। তবে এই শল্য চিকিৎসায় সেলাইগুলি জরায়ুর দেয়ালের মধ্য দিয়ে যায় যাতে সেগুলি উন্মুক্ত হয় না। এই ধরনের সারক্লেজ সাধারনত ম্যাকডোনাল্ডের তুলনায় কম সাধারণত সচরাচর করা হয়না কেননা প্রযুক্তিগতভাবে বেশ কঠিন, তবে সংক্রমণের ঝুঁকি কম হতে (যদিও প্রমাণিত নয়) পারে মনে করা হয়। শিরোদকার পদ্ধতিতে কখনও কখনও জরায়ুর চারপাশে একটি স্থায়ী সেলাই করা হয় এবং সেজন্য শিশুর জন্ম দেওয়ার জন্য একটি সিজারিয়ান পদ্ধতির প্রয়োজন হয়। ডা বিঠল নাগেশ শিরোদকর এই পদ্ধতি ১৯৫৫ খ্রিস্টাব্দে প্রথম বোম্বাইয়ে পেশ করেন। Jena, S.K., Samal, S., Behera, B.K. and AIIMS, B., 2015. Cervical cerclage in modern obstetrics: A review. Health, 3(1). ১৯৬৩ খ্রিস্টাব্দে, ডাঃ শিরোদকর নিউইয়র্ক হাসপাতালে এই পদ্ধতিতে এক শল্যচিকিৎসায় সফল হন এবং শিশুটি সুস্থ ছিল।     তথ্যসূত্র   বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:উত্তর গোয়া জেলার ব্যক্তি বিষয়শ্রেণী:চিকিৎসা বিজ্ঞানে পদ্মবিভূষণ প্রাপক বিষয়শ্রেণী:চিকিৎসায় পদ্মভূষণ প্রাপক বিষয়শ্রেণী:১৯৭১-এ মৃত্যু বিষয়শ্রেণী:১৮৯৯-এ জন্ম বিষয়শ্রেণী:ভারতীয় শল্যচিকিৎসক বিষয়শ্রেণী:ভারতীয় প্রসূতি বিশেষজ্ঞ বিষয়শ্রেণী:ভারতীয় স্ত্রীরোগ বিশেষজ্ঞ
কান্দিরপাড় কুমিল্লা বাংলাদেশে অবস্থিত। কান্দিরপাড় কুমিল্লা জেলার প্রাণকেন্দ্র হিসেবে পরিচিত। এটি কুমিল্লা জেলার অন্যতম গুরুত্বপূর্ণ বাণিজ্যিক ও প্রশাসনিক এলাকা, যেখানে শহরের প্রধান সড়কগুলো একত্রিত হয়েছে। এখানে বিভিন্ন সরকারি ও বেসরকারি অফিস, ব্যাংক, বিপণিবিতান, রেস্টুরেন্ট এবং অন্যান্য গুরুত্বপূর্ণ প্রতিষ্ঠান অবস্থিত। right|thumb|কান্দিরপাড়ে ২০১৯ সালে শপিং সেন্টার   ইতিহাস  কান্দিরপাড়ের কেন্দ্রীয় অবস্থান কুমিল্লা শহরের অন্যান্য এলাকার সঙ্গে সহজ যোগাযোগ নিশ্চিত করে, যা ব্যবসা-বাণিজ্য ও প্রশাসনিক কার্যক্রমের জন্য এটি একটি গুরুত্বপূর্ণ স্থান হিসেবে গড়ে তুলেছে। এছাড়াও, এটি কুমিল্লা জেলার ঐতিহাসিক ও সাংস্কৃতিক কেন্দ্রবিন্দু হিসেবে বিবেচিত।  এই এলাকার আশেপাশে কুমিল্লা ভিক্টোরিয়া সরকারি কলেজ, কুমিল্লা টাউন হল, কুমিল্লা সিটি কর্পোরেশন ভবন এবং অন্যান্য গুরুত্বপূর্ণ স্থাপনা অবস্থিত, যা কান্দিরপাড়কে কুমিল্লা শহরের একটি গুরুত্বপূর্ণ কেন্দ্র হিসেবে প্রতিষ্ঠিত করেছে।   আরও দেখুন   কান্দিরপাড় ইউনিয়ন  লাকসাম উপজেলা  কুমিল্লা জেলা  কুমিল্লা বিভাগ   তথ্যসূত্র   বিষয়শ্রেণী:কুমিল্লা জেলার জনবহুল স্থান